魏了翁
临川过永叔植慈竹义木於庭乃榜其堂曰慈义索
冬笋与霜堇，孝可使之生。
老槐与枯荆，义可使之荣。
芸芸天壤閒，何物非吾诚。
根心贯芽卉，影响於形声。
过君资孝友，早识真重轻。
一时东南彦，意气何相倾。
虚几隐天籁，深居观物情。
慈竹吾父子，义木吾弟兄。
夜檐月送影，昼户烟输晴。
与我一般意，乃和堂堂名。
竹根头{左角右戢}{左角右戢}，下覆复上承。
木以同本故，叶叶皆相亲。
承覆匪强合，相亲谁使令。
兹有靡不有，斧斤日丁丁。
原言厚封植，岁晚长青青。